sonderborg.dk

Naturens dag
2026-09-06 10:00 - 13:00 (Europe/Copenhagen)
Naturens dag – Flere oplysninger annonceres på Naturvejledernes Facebook side og i ugeavisen

Lasse Kvist – Comedy-Hypnoseshow // Sønderborghus
2026-09-05 20:00 - 22:00 | Sønderborghus, Martin Nyrops Plads 2, Sønderborg, 6400
Kontrolleret Kaos
Et comedy hypnoseshow af Lasse Kvist. Er du helt sikker på, at du selv har kontrollen? I Kontrolleret Kaos jonglerer Lasse Kvist med hypnose, tankelæsning og stand-up i et show fyldt medgrin, overraskelser og publikumsinddragelse. Ingen bliver hængt ud – men du risikerer at blive taget kærligt ved næsen. Et show for dig, der godt kan lide at grine og som tør slippe kontrollen i den tid showet varer. Det er helt sikkert. Det bliver sjovt. Det bliver lidt vildt – og alt publikumsdeltagelse er selvfølgelig 100% frivilligt.

Nice Little Penguins koncert i Broager
2026-09-04 20:00 - 23:00 | Broager Hallen, Skolevej 5, Broager, 6310
Broager Kultur inviterer til siddende intim koncert med Nice Little Penguins i Broager salen den 4. september 2026.
Vi åbner dørene kl. 19.00. Koncerten starter kl. 20.00.
Indgang både fra Skolevej og Vestergade.
Betaling om aftenen er kun med kontanter og mobilpay.
Indgangs billetter sælges også i døren hele aften.
Løbende information: Følg med på Facebook

Nice Little Penguins – stærkere live end nogensinde
Nice Little Penguins er ikke et band, der lever af minder. De er et band, der stadig skriver, spiller og udvikler sig – og som i 2026 står stærkere live end nogensinde.
Trioen er i gang med at skrive masser af nye sange og arbejder sideløbende i studiet med henblik på at udgive en ny single – og flere singler derefter. Ambitionen er klar: ikke nødvendigvis et traditionelt album, men løbende udgivelser, der holder bandet levende, aktuelt og i fremdrift.
Samtidig er Nice Little Penguins fuldt bevidste om deres bagkatalog. Publikum synger stadig med på Flying, Rain Keeps On Falling og de andre sange, der har givet bandet en særlig plads i dansk pophistorie. Men sangene lever i dag i et modent, intenst og sammenspillet liveformat båret af årtiers erfaring og en usædvanlig spilleglæde – nu som dengang med brødrene Michael og Carsten Kolster (hhv. guitar og trommer) samt Bo Feierskov (bas).
En liveoplevelse uden sikkerhedsnet
Nice Little Penguins spiller uden backing tracks og autotune. Hvad du ser, er hvad du får: tre musikere, tre stemmer og et tæt sammenspil, der er blevet finpudset gennem de mange år på landevejen. Med knivskarpe vokalharmonier, enkle midler og en direkte kontakt med publikum serverer gruppen sin smittende pop-rock, der både rammer hjertet og fødderne.
Fra 90’er-succes til nutidig relevans
Nice Little Penguins brød igennem i begyndelsen af 90’erne og har siden udgivet otte albums, heriblandt det platinsælgende Flying. Men bandets nuværende fokus er ikke at gentage fortiden – det er at holde den levende, mens nyt materiale føjes til.
De seneste år har vist et band i en konstant opadgående koncertformkurve med løbende nye udgivelser i 00’erne, 10’erne og 20’erne. Publikum kan glæde sig til en gennemført, ærlig og stærk liveoplevelse med et band i aktiv kunstnerisk udvikling. Nice Little Penguins er ikke et nostalgishow. Det er et band, der stadig har noget på hjerte – og stadig har publikum med sig.

Lasse Skriver // Sønderborghus
2026-09-03 20:00 - 22:00 | Sønderborghus, Martin Nyrops Plads 2, Sønderborg, 6400
Lasse Skriver tager på akustisk tour i efteråret 2026
Efter et skelsættende år med deltagelse i Dansk Melodi Grand Prix 2026 drager Lasse Skriver nu ud på en akustisk tour rundt i Danmark i efteråret 2026, hvor publikum kan opleve hans storslåede stemme helt tæt på.
Den unge sangskriver har på få år etableret sig som en stærk ny stemme på den danske popscene, og med sangen Roaring Heart fra årets Melodi Grand Prix viste han en mere eftertænksom og moden side af sit musikalske udtryk. Med rødder i Ny Højen ved Vejle og base i København har han taget springet fra tømrerlærling til fuldtidsmusiker. I dag står han med både erfaring, ambition, et klart kunstnerisk ståsted, og en masse nye stærke udgivelser foran sig i resten af 2026.
Lasse Skriver har siden sin start for blot få år siden turneret landet rundt, udgivet en række singler og opbygget et loyalt publikum. Hans musik bevæger sig i det moderne popunivers med fokus på stærke melodier, nærvær og følelser, der rammer bredt uden at miste det personlige afsæt. Netop det nærvær og den fordybelse, Lasse bringer med sin musik, bliver omdrejningspunktet for denne akustiske tour.
Her får Lasses stærke vokal og personlige fortællinger lov til at stå helt i centrum. Publikum kan se frem til en nærværende koncertoplevelse, hvor sangene foldes ud i deres mest ærlige form, og hvor forbindelsen mellem artist og publikum er i fokus.

Byvandring med Haveselskabet Sønderborg
2026-09-03 16:00 - 19:00 | Rønhaveplads, Sønderborg, Rønhaveplads, Sønderborg, 6400
Vi går en guidet tur i Sønderborg by og på havnen for at se de grønne pletter.
Vi mødes med vores guider Johanne Burgemann og Birgit Thingsgaard på Rønhaveplads i Sønderborg.
Pris for medlemmer 30 kr.
Pris for ikke medlemmer 60 kr.
Betaling sker på stedet.

Chess in Concert
2026-08-30 18:00 | Koncertsalen Alsion, Alsion 2, Sønderborg, 6400, Danmark
Store følelser, intense konflikter og tidløse sange – musicalen Chess rummer det hele. Glæd dig til Schleswig-Holstein Musik Festivals teaterkoncert med Sønderjyllands Symfoniorkester og flere af tysk musicalsscenes helt store stemmer.
I midten af 1980’erne skabte ABBA-stjernerne Benny Andersson og Björn Ulvaeus den fængslende musik, mens Tim Rice – kendt for sine succeser med Evita og Jesus Christ Superstar – stod bag teksterne. Musicalen, som vakte stor begejstring på både Londons West End og New Yorks Broadway, kredser om rivaliseringen mellem to skakspillere og en kompleks kærlighedshistorie fuld af lidenskab og intriger.
Nu opføres denne markante milepæl i musikhistorien i en koncertversion – et ambitiøst og inspirerende projekt for Schleswig-Holstein Festivalchor, korets mangeårige dirigent Nicolas Fink og Sønderjyllands Symfoniorkester. Et førsteklasses solistensemble sørger desuden for vokale højdepunkter, heriblandt Sabrina Weckerlin, som blandt andet har høstet stor anerkendelse på Hamborgs musicalscener, senest som den roste Elsa i Disneys Frost.
Glæd dig til en aften, hvor tidløse hits som “One Night in Bangkok” og den bevægende duet “I Know Him So Well” forenes med storslåede symfoniske korpassager og energiske rockbeats – en oplevelse, der indbyder til både nydelse, fordybelse og begejstring.
Henrik Wager: Freddie Trumper, The American
Mathias Edenborn: Anatoly Sergievsky, The Russian
Sabrina Weckerlin: Florence Vassy
Martin Snell: Molokov
Jeffery Krueger: The Arbiter
Lisa Antoni: Svetlana Sergievsky
Schleswig-Holstein Festivalchor
Sønderjyllands Symfoniorkester
Nicolas Fink, dirigent

Zar Paulo, URO og Bifald
2026-08-29 20:00 - 23:00 | Mølleparken, Kærvej, Sønderborg, 6400
Glæd dig til at høre tre af tidens nyere spændende navne!
Zar Paulo
Vi glæder os over at få Zar Paulo tilbage i Mølleparken. Bandet udgav i foråret singlen ’Telefonperson’, som blev P3’s Uundgåelige og fik en 5-stjernet anmeldelse fra Soundvenue for sin ”forfriskende smartphone-satire”. Kort efter fulgte ’We Are One’, også P3’s Uundgåelige og hurtigt en fanfavorit, som har været fast på bandets koncerter siden efterårstouren 2024.
Bandet der har kendt hinanden siden efterskolen består af Emil Vammen (vokal), Johan Horsmans (guitar), Tobias Schou (trommer), Martin Kleberg (keyboard) og Anton Breinbjerg (bas). Det aarhusianske band har markeret sig som et af de mest toneangivende på den danske musikscene med udsolgte koncerter i hele landet og deres hidtil største shows i KB Hallen og Aarhus Congress Center. I sommeren 2025 vendte de tilbage på festivalscener som Tinderbox, Syd For Solen og NorthSide, hvor sidstnævnte optræden fik stor medieopmærksomhed.
Glæd dig til en aften med nogle nye navne på den danske musikscene. Det bliver en aften fyldt med radiohits, gode vibes og masser af fællesskab. Sikr dig dit partoutkort her
URO
URO er hurtigt blevet et af dansk musiks nye stjerneskud. 2024 har budt på en række store øjeblikke for URO og cementeret ham som et af dansk musiks nye store håb. Bag URO står Jeppe Kronback, en ung, selvgjort sangskriver og producer.
Efter at URO for alvor havde introduceret sig selv for Danmark i 2023 med sange som ‘Føles Godt’ og ‘Godthåbsvej’, udsendte han i april 2024 sit debutalbum ‘Allerhelst Vil Vi Elskes’ – et personligt tankemylder om forhold til familie, kæreste og tætte venskaber. Sidste år udgav URO hitsinglen ‘Tænker Ik På Andre’ i samarbejde med Suspekt. Sangen blev hurtigt et af de mest streamede i Danmark på Spotify og lå solidt på førstepladsen i fire uger. Hele sommeren var URO på Grønkoncert plakaten, og han er nu aktuel med sangen ‘Happy Days’.
Bifald
Vi starter aftenen med et helt nyt navn: Bifald. Bag kunstnernavnet gemmer sig to venner, Malte Bach Jensen og Max Le Maistre Matzen. Deres dansksprogede tekster favner de store følelser – fra eufori og kærlighed til smerte og sorg – mens deres produktioner balancerer mellem det kraftfulde og storladne og det skrøbelige og nære. Malte indtager scenen, mens Max fordyber sig i musikproduktionen, og sammen skaber de en musik, der er både ærlig, følelsesladet og umiddelbart nærværende. Deres debut ’Sætter Alt På Spil’ fik A-liste-rotation på P4 og over 900.000 afspilninger på Spotify.
Tidligt i år var Bifald med på tour med Blæst og har siden headlinet koncerter i København, Aarhus og Roskilde, hvor førstnævnte blev udsolgt. Over sommeren har de spillet på festivaler som Nemoland og Smukfest, hvor sidstnævnte høstede en 5-stjernet anmeldelse fra GAFFA.

Mad med Mening
2026-08-29 13:00 - 16:00 | Center for Verdensmål, Løkkegårdsvej 3, 6400 Sønderborg, Løkkegårdsvej 3, Sønderborg, 6400
Kom til Mad med Mening – Hele familiens madfest i Sønderborg!

Tag familien med til sensommerens hyggeligste og lækreste arrangement og bliv stop madspildshelte – til glæde for både klimaet og pengepungen

Der vil være masser af sjove aktiviteter og lækre smagsoplevelser for både store og små. Helt GRATIS.

Du kan blandt andet opleve at:
Få smagsprøver, opskrifter og madinspiration til hverdagen
Besøge flere end 20 inspirationsstande og spændende workshops
Lyt med på scenen, hvor vi deler viden, idéer og gode historier
Masser af sjove lege og aktiviteter for børnene
Lav most af dine egne æbler
Køb måltidsposer og lokal grøn mad

HUGORM og Peter Sommer
2026-08-28 20:00 - 23:00 | Mølleparken, Kærvej, Sønderborg, 6400
Glæd dig til en aften med god energi og højt humør.
HUGORM
Med Simon Kvamm i front har HUGORM cementeret sig som et af Danmarks mest energiske og originale liveacts. Efter en arenatour med over 20.000 solgte billetter og det prisvindende album ‘Drømmehug’ – kåret til “Årets danske popudgivelse” af GAFFA-læserne – går trioen ind i et bragende 2026 med ny musik og en ny energi, der fortsat flytter grænserne for, hvordan dansk rock og pop kan lyde.
Siden debuten i 2020 har HUGORM markeret sig som et band, der tør gå hele vejen – musikalsk, visuelt og på scenen. Fra de vrede og ukuelige udgivelser ‘Folk skal bare holde deres kæft’ og ‘Kom vi flygter’, over det mere eftertænksomme ‘Tro, hug & kærlighed’, til det eksplosive og anmelderroste ‘Drømmehug’, har trioen vist en konstant evne til fornyelse uden at miste deres sjæl.
I 2026 tager HUGORM deres univers til nye højder med endnu vildere og nyskabende koncerter – både på scenen og i studiet – og beviser, at de fortsat hører til blandt landets allerbedste liveacts.
Peter Sommer
Med et nyt album under armen fra i år fortsætter Peter Sommer sit dansksprogede strejftog ned i den europæiske sangskat og gør stop på de danske festivaler med et grand ensemble af nye og gode gamle musikalske rejsekammerater. Til koncert med Peter Sommer og band kan man som publikum opleve nye sange, der letter på hatten til franske og belgiske ikoner som Serge Gainsbourg og Jacques Brel. Det nye album Verdens Volume modtog roser fra både fans og kritikere, herunder Information:”Det er menneskets selvdestruktion og afmægtige passivitet, som Peter Sommer hudfletter på sit offensivt fremragende, nye, skarpt politiske album”.
Udover en kuffert fyldt med nye sange, er de allerstørste hits fra Peter Sommers 20 år lange solokarriere også at finde på setlisten – alt sammen opført af et inferno af et rockband i et ekstravagant sceneshow oplyst af drømme, melankoli og tvivl – med tekster solidt rodfæstet i den aktuelle danske virkelighed. Med Peter Sommer i front kan man lade sig omfavne, udfordre og byde op til dans af det til lejligheden skræddersyede ensemble.
En af Danmarks mest markante sangskrivere, kendt for sine poetiske, nærværende tekster og musik, der blander humor, melankoli og ærlige iagttagelser af livet. Med hits som Valby Bakke og Mit folk lover han en koncertoplevelse, der rammer lige i hjertet.

Far på færde
2026-08-26 10:00 - 12:00, 2026-08-19 10:00 - 12:00, 2026-08-12 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
Far på færde finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Shootingstar på violin
2026-08-25 19:30 | Sønderborg Slot, Sønderbro 1, Sønderborg, 6400, Danmark
Schleswig-Holstein Musik Festival bringer Johan Dalene til Sønderborg Slot.
Den unge svensk‑norske violinist Johan Dalene har fået international opmærksomhed for sit spil. Den franske avis Le Monde skriver, at han får sin Stradivarius til at synge som en mester. Dalene har studeret i Stockholm og vandt i 2019 den prestigefyldte Carl Nielsen‑konkurrence.

Sammen med den norske pianist Christian Ihle Hadland har han i flere år arbejdet målrettet med nordisk musik. Duoen præsenterer et program, der tager publikum med ind i et nordisk tonesprog præget af lys, vidde og folkelig klangbund.
Repertoiret spænder fra korte værker af den svenske komponist Amanda Röntgen‑Maier til Edvard Griegs dramatiske tredje violinsonate. Undervejs høres også tydelige spor af nordiske danse- og folkemelodier.
Programmet rummer desuden musik af Wilhelm Stenhammar, hvis senromantiske sonate er skrevet til den kendte svenske violinist Tor Aulin. Aulin optræder også som komponist med værket Fire akvareller.

Dutch Swing College Band
2026-08-23 15:00 | Sønderborg Teater, Strandvej 1, Sønderborg, 6400
Så er der dømt dixiejazz på de skrå brædder.
En gammel legende gør sig klar til at komme til Als.
Dutch Swing College Band (DSCB) er et traditionelt dixieland-band grundlagt den 5. maj 1945 af bandleder og klarinettist/saxofonist Peter Schilperoort.
Bandet spillede pausenummeret til Eurovision Song Contest 1976, præsenteret live fra Den Haag.
Bandet fortsætter med at turnere flittigt, primært i Europa og Skandinavien, og indspilningen er instrueret af Bob Kaper, der selv har været medlem siden 1967, efter den tidligere leder, Peter Schilperoorts død den 17. november 1990.
Schilperoort havde ledet bandet i mere end 45 år, dog med en femårig sabbatår fra den 13. september 1955, hvor han forlod bandet for at forfølge en karriere som ingeniør, før han vendte tilbage for officielt at lede bandet igen den 1. januar 1960.
Med sig på scenen har orkestret jazz-divaen Ellen ten Damme.

Anders Wortmann
2026-08-22 20:00 | Sønderborg Teater, Strandvej 1, Sønderborg, 6400
Anders Wortmann er tilbage. Denne gang som far til 2.
Anders Wortmanns første comedyshow, Far, gik over al forventning.
Det har givet lyst til mere. Derfor vender Anders nu tilbage med Far til 2, hvor familieuniverset udvides – helt biologisk – og nye hverdagsoplevelser får et humoristisk spotlight.
Anders’ egen far har lovet at tage med igen. Han siger dog selv: “Næste gang må det være mors tur!” og tilføjer: “Skal der danses i en tætsiddende gul spandexdragt igen, må du selv hoppe i den” Til gengæld har far lovet (efter et lettere pres) at lære at spille guitar, så samspillet mellem far og søn kan nå nye højder (måske).
I Far til 2 inviterer Anders dig helt ind i sit liv på grusvejen, hvor du også møder havemanden Jørgen og rengøringshjælpen Birthe. Ekstra hjælp, udover “de gamle”, er nemlig nødvendigt, når man pludselig er far til to. Med det følger alle de nye forældreudfordringer, samtidig med at den ældste datter er startet til gymnastik og allerede har fået kærester i børnehaven!
Det bliver ikke mindre akavet, når Anders forsøger at tage “den svære snak”, går galt i byen hos Borgerservice og måske må opgive de helt store bryllupsplaner!

Sommerkoncert på Augustenborg
2026-08-22 15:00 - 17:00 | Augustenborg Slotspark, Storegade 2, Augustenborg, 6440, Danmark
Efter mere end 20 års pause vender Sønderjyllands Symfoniorkester endelig tilbage til en af landets absolut smukkeste scener med en sommerkoncert i Augustenborg.
Sidst var solisten Pavarotti – det bliver det af gode grunde ikke denne gang – men vi lover et smukt og varieret program bestående af ouverturer, arier og duetter fra operettens verden.
Til at guide dig igennem musikken vil du møde Henrik Engelbrecht, der har flere bøger om opera på samvittigheden – og så er han en gudsbenådet fortæller med en god portion underholdende anekdoter i ærmet.

Calling all students! Sailing with Sønderborg Yacht Club
2026-08-22 12:00 - 16:30
Try your hand at sailing with guidance from the Sønderborg Yacht Club. No experience necessary—just bring your enthusiasm and get ready for an unforgettable day on the water!
We end the day with a light barbecue.
*Declaration of consent: By registering, you give your consent for the Municipality of Sønderborg to use photos and videos of you, taken and recorded in connection with this event, on the municipality´s website and in social media. The municipality points out that this consent can be revoked at any time. Write to the Youth coordinator, lyfa@sonderborg.dk

Knallertringridning 2026
2026-08-22 10:00 - 23:59 | vollerup, Mommarkvej 46, Sønderborg, 6400
Danmarks største knallertringidning
En dag for hele familien
Legeland, køretur/optog, tombola, madboder, knallertringridning, koncerter og masser af andre aktiviteter
Fest i teltet om aftenen
Læs mere på www.knallertringridning.dk

Historietur i Gråsten for de mindste
2026-08-22 10:00 - 12:00 | P-pladsen ved Skolegade 10, Skolegade 10, Gråsten, 6300, Danmark
Kom med på en historietur, hvor biblioteket fortæller historie og vi ser på områdets natur. Turen er for børn i alderen 4-10 år sammen med voksen.
Turen kræver tilmelding. Der er et maks. antal deltager til turen.
Tilmelding til ture åbner 1. juni
Mødested: P-pladsen ved Skolegade 10, 6300 Gråsten

Danmarks Internationale Gadeteaterfestival
2026-08-21 | Sønderborg By, Sønderborg, 6400
Igen i år rykker teater og performance udenfor på gader, stræder og pladser.
Glæd dig til et sjovt og overraskende program rundt om i Sønderborg by.
Meget mere information følger, så sæt foreløbigt X i kalenderen.
Som altid: fri entre!

Hvad er der NU galt?
2026-08-17 19:30 | Koncertsalen Alsion, Alsion 2, Sønderborg, 6400, Danmark
Hvad er der NU galt? Efter 18 udsolgte forestillinger, kan der da umuligt stadig være noget galt ???? … men det er der altså.
Derfor har Cilius og Brinkmann genoplivet deres populære show rundt i landet for igen at spidde tidens tendenser og hinanden.
Hvad er det egentlig, der er så galt? Hvis der altså er noget galt… og det ikke bare er Frederik Cilius og Svend Brinkmann, det er helt galt med? Glæd dig til en underholdende aften, hvor psykologen og satirikeren med masser af humor, alvor og selvironi spidder tidens tendenser, hinanden og ikke mindst sig selv i en tid, hvor dumhederne står i kø. Der er altså noget galt… men med hvad og med hvem?
Dumhederne står i kø
Både Frederik Cilius og Svend Brinkmann er kendt for at synes, at alt muligt er galt. Cilius laver satire over samtidens tåbeligheder, især gennem sit alter ego Kirsten Birgit, og Brinkmann kritiserer tidens tendenser og udviklingstvang. På denne aften sætter de sammen fokus på alt det, der er galt, måske endda med dem selv? Men de spørger også, om man kan køre træt i at påpege alt det forkerte, og undersøger fra både komikerens og psykologens perspektiv, hvad der er værd at kæmpe for i en tid, hvor dumhederne står i kø.
Hvad er der galt med Frederik Cilius?
Kan der overhovedet være noget galt, når man har en så alsidig og succesfuld karriere, som Frederiks? Helt kort er Frederik satiriker, musikformidler, skuespiller og uddannet klarinettist. Han er kendt fra utallige tv-programmer og serier, men er især kendt for rollen som Kirsten Birgit Schiøtz Kretz Hørsholm i henholdsvis Den Korte Radioavis på Radio24syv og Den korte R8dioavis på R8dio.
Hvad er der galt med Svend Brinkmann?
Set udefra er der intet galt, for det er svært ikke at blive imponeret over Svend Brinkmanns imponerende lange CV. Udover at være psykologiprofessor og forsker på Aalborg Universitet har han i årevis været en aktiv stemme i den offentlige debat. Den velformulerede professor har en lang række populære bogudgivelser bag sig, bl.a. bestseller-trilogien Stå fast, Ståsteder og Gå glip. Derudover er Brinkmann kendt som radiovært, klummeskribent og foredragsholder.

Minifestival
2026-08-15 13:00 - 23:00 | Mølleparken, Kærvej, Sønderborg, 6400
En-dags festival med Suspekt, Kesi, Mumle, Kind mod Kind, Rune Rask og Shu-bi-dua 2.0
Suspekt
Albertslund-trioen, Suspekt er klar til at skabe en fest af dimensioner! Trioen bestående af Bai-D, Klamfyr og Rune Rask har for længst cementeret sig som et af Danmarks bedste live-navne, så du kan godt begynde at glæde dig. Siden begyndelsen har Suspekt konstant skubbet til grænserne. Når de indtager scenen, skaber de en intens koncertoplevelse, hvor publikum er med fra første beat. Deres lyrik er konstant og beskidt, deres lydbillede er knivskarpt – og energien er intet mindre end eksplosiv.
I 2023 indtog Suspekt for første gang parken med mantraet om at skabe en folkefest, der hylder folket i alle farver og afskygninger – på tværs af generationer og sociale lag. Denne aften handlede om at hænge fordomme og bekymringer i garderoben og slippe sig løs i fællesskab og ekstase. Et mantra, de stadig lever efter, hver gang de står på scenen og bliver ét med deres publikum. Siden debuten har Suspekt udgivet 8 studiealbums og leveret hits som Proletar, Kinky Fætter, Gonzo – og senest København og Tænker Ikke På Andre, som har domineret alle hitlisterne

Kesi
Kesi er en af Danmarks største hiphop-profiler og han bliver ved med at sætte nye standarder. Kesi har for længst bevist, at han kan levere både klubhits, følsomme øjeblikke og generational anthems, og han står i dag som en central skikkelse i dansk musik.
Med et bagkatalog fuld af tracks såsom “Bipolar”, “Blå himmel” og “Mamacita” der har sat sig fast på toppen af hitlisterne, og et ry for at skabe uforglemmelige live-oplevelser, er Kesi garant for fællessang, energi og en fest uden sidestykke. Dette beviste han til sin Royal Arena koncert der endte som en brandvarm fejring af ikke blot rapperens egen succes, men af dansk rap som helhed. Når han indtager sommerens festivaler, kan publikum se frem til et show, hvor nye bangers og tidløse klassikere smelter sammen – leveret med den selvsikre tilstedeværelse, der har gjort ham til en af landets mest markante artister.
Kort sagt: Kesi er soundtracket til en generation, og hans koncert bliver et af de øjeblikke, man ikke vil gå glip af til sommer.

Mumle
Mumle har denne sommer spillet over 40 danske festivaler og væltet scenerne med hits som “Det Modsatte”, “Hvor Solen Ik’ Skinner” og “Hele Vejen”. Bag Mumle står 21-årige Julia Kathrine Hansen fra Haderslev, nu bosat i Viby ved Aarhus. Hun er en ægte ridepige, og mange af hendes sange bliver til i stalden – et frirum, hvor tanker og følelser får frit løb.
Mumle er den lille, ærlige stemme indeni os alle – hverken høflig eller pæn, men hudløst ærlig. Hendes musik er humoristisk, relaterbar og fuld af selverkendelse og selvironi. Inspirationen kommer fra hendes hverdag, veninder, samtaler og de sjove stereotyper, hun møder i tv-serier og på nettet. Som barn elskede Julia at synge, men janteloven holdt hende tilbage. Først i 2021, mens hun kedede sig på handelsskolen, genfandt hun musikken via YouTube-backingtracks – og opdagede sit talent for sangskrivning. Efter et blik på sine karakterer tænkte hun: “Jeg skal være popstjerne

Kind mod Kind
Kind mod Kind er en ny dansk gruppe bestående af fem fyre i starten af 20’erne, der efter at have lavet musik sammen i en håndfuld år, nu har fået hul på et musikalsk univers, der er helt deres eget. Et univers fyldt med kontraster, hvor forsangeren Julius’ inderlige falset danser henover mørke elektroniske produktioner, som på samme tid er dansevenlige og eftertænksomme. Fælles for alle sangene, er en storladen, næsten cinematisk stemning, som giver lytteren en følelse af at tænke tilbage på minder, som de ikke har haft endnu.
Kind mod Kind er resultatet af gruppens stærke, mangeårige fællesskab som både venner og musikere. Det er sammenspillet fælleskab, musikalsk diversitet og umiddelbar poplyrik pakket ind i pumpende melankoli, der også gør Kind mod Kinds live-optrædener til en unik, underholdende og uforglemmelig oplevelse, der særligt egner sig til festen der venter, så snart solen er gået ned.

Rune Rask
Rune Rask er en af Danmarks mest etablerede og prisvindende producere – hjernen og hjertet bag nogle af landets største hiphop-oplevelser. I 2021 debuterede han med det instrumentale konceptalbum Rune Rask, hvor han inviterede lytteren ind i en eksotisk lydverden, dragende og fantasifuld. I 2023 fulgte han op med albummet Face Yourself, med singlen Ibiza Boyz, der bevæger sig fra arpeggio-eufori til synth-rave, og viser hans evne til konstant at udfordre og forny sit musikalske udtryk.
– “Jeg har skrevet og produceret for andre i over 20 år, men nu udforsker jeg, hvem jeg selv er som kunstner. Musikken vælter ud som en uendelig historie, og det uventede definerer mig,” siger Rune Rask. Med Face Yourself åbner han endnu engang døren til sin kreative verden og inviterer lytteren til at træde ind og møde sig selv gennem hans musik.

Shu-bi-dua 2.0
50 år efter debutalbummet er Shu-bi-dua stadig et levende fænomen. Under navnet Shu-bi-dua 2.0 drager bandet igen ud på sommerturné i 2025 med en stærkt rutineret besætning. Ud af de 16 medlemmer, der gennem tiden har været en del af Shu-bi-dua, er tre fortsat aktive: Michael Hardinger, Kim Daugaard og Jørgen Thorup. De fører arven videre sammen med B-Joe Johansen, Rasmus Schwenger og Flemming Olsen – og spiller de elskede klassikere i nye, rockede versioner.
“Det er en kæmpe glæde – måske større end nogensinde – at møde både gamle fans og deres børn og børnebørn,” siger medstifter Michael Hardinger. “At kunne holde Shu-bi-duas musik i live efter mere end et halvt århundrede, og samtidig opleve at nye generationer synger med på vores sange, er helt særligt.” Med 50 år på bagen er Shu-bi-dua 2.0 et vidnesbyrd om tidløshed og energi, der stadig kan fylde spillestederne med både nostalgi og ny musikalsk gnist.

Anastacia
2026-08-14 20:00 - 23:00 | Mølleparken, Kærvej, Sønderborg, 6400
Den legendariske og kraftfulde Anastacia gæster Rock i Mølleparken 2026!
Velsignet med en af de mest kraftfulde og genkendelige stemmer i musikhistorien startede den internationale popstjerne Anastacia sin karriere tilbage i 1999 – og blev blot to år senere kåret som “Verdens bedst sælgende nye kvindelige popartist.” Hun har solgt over 30 millioner albums og modtaget mere end 225 priser i 31 lande samt opnået #1-hits i 19 lande.
Popikonet Anastacia har annonceret sin #NTK 2026-turné i Storbritannien og Irland, der finder sted i september 2026. Turnéen markerer hendes første optræden i Londons OVO Wembley Arena siden 2004 og fejrer 25-årsjubilæet for debutalbummet Not That Kind. Turnéen følger efter succesen med Anastacias udsolgte Not That Kind 25-årsjubilæumsturné.
Efter at have fejret 22-årsjubilæet for sit gennembrudshit ‘I’m Outta Love’ drog Anastacia på sin store “I’m Outta Lockdown – The 22nd Anniversary”-turné i Storbritannien og Europa. I 2023 indledte Anastacia et nyt kapitel med albummet ‘Our Songs’ – en hyldest til de største hitmelodier, hun opdagede under sine turnéer i Tyskland, et land hvor hun har haft en enorm fanskare siden starten.
Vil du opleve en aften med kraftfulde vokaler, ikoniske hits og ren koncertmagi sammen med sanger og sangskriveren, Anastacia?

Solformørkelse
2026-08-12 18:30 - 20:30 | Naturcenter Sønderborg, Skydebanevej 1, Sønderborg, 6400
Om aftenen den 12. august 2026 kan vi i Danmark opleve en sjælden solformørkelse, hvor over 80% af solen formørkes. Kom ud på Sønderborg Naturcenter og oplev det spændende fænomen. Vi er klar med solformørkelsesbriller og aktiviteter.
Vi er klar fra kl. 18.30-20.30 – Solformørkelsen starter omkring kl. 19 og topper ca. en time efter. Husk aldrig at kigge direkte på solen.

Besøg på Domain Nyballe vingård med Haveselskabet Sønderborg
2026-08-11 19:00 - 21:00 | Nyballe 2- 4, Skelde, 6310 broager
Vi vil få en rundvisning på vingården og høre om årets gang og vinproduktion. Besøget afsluttes med lidt vinsmagning.
Pris for medlemmer 75 kr.
Pris for ikke medlemmer 125 kr.
Tilmelding skal ske til Birgit dam på tlf. 2249 2295/birgit@da2m.dk
Betaling sker på stedet.

Kunstudstilling: Julie Nymann: Følg den grønne vej
2026-08-08 12:00 - 2026-11-08 16:00 | Augustiana Kunstpark & Kunsthal, Palævej 10-14, Augustenborg, 6440, Danmark
JULIE NYMANN: FØLG DEN GRØNNE VEJ
Julie Nymann (f. 1987) er tværæstetisk billedkunstner, der arbejder med fotografi, lyd og video. De seneste år har hun i projektet Fordelene ved at være ordblind skabt det, hun selv kalder en ”stolt dyslektisk bevægelse”, hvor ordblindhed italesættes som en superkraft. Nymann bruger både sine egne og andres fortællinger om at være ordblind i sin kunstneriske praksis og arbejder aktivt med at ændre sproget og opfattelsen af dysleksi.
Centralt i Nymanns kunstneriske praksis står farven grøn, som refererer til den nationale ordblindetest. Her anvendes farverne rød, gul og grøn til at identificere ordblinde elever i grundskolen og på ungdomsuddannelser. Den røde farve tildeles ordblinde elever. Nymann mener, at disse farvekoder reproducerer den svære følelse af at blive sat uden for fællesskabet, og hun arbejder derfor specifikt med farvekoderne i sin udstilling på Augustiana Kunsthal.
Til udstillingen skaber Nymann en stedsspecifik fotoinstallation baseret på samtaler med børn og unge fra lokale skoler og uddannelsesinstitutioner. Publikum får samtidig mulighed for selv at bidrage til værket under besøget. De lokale deltagere deler deres erfaringer med dysleksi i en række workshops med Nymann i foråret 2026.
Biografi
Julie Nymann (f. 1987) er tværfaglig billedkunstner og uddannet fra Det Kongelige Danske Kunstakademi (2024). Hun har desuden et certifikat i fotografi fra International Center of Photography, New York (2012). Nymanns værker er allerede blevet udstillet både nationalt og internationalt, og hun har modtaget flere priser. Hun er bestyrelsesmedlem i Ordvrider Advisory Board og rollemodel for Styrk Dine Styrker, hvor hun arbejder for bedre vilkår for mennesker med ordblindhed. Nymanns egen ordblindhed er en drivkraft i udviklingen af hendes praksis, hvor hun arbejder med at skabe et unikt visuelt og sanseligt billedsprog, der udfordrer et tekstcentreret samfund.
Om udstillingen
Udstilling:Julie Nymann: Følg den grønne vej
Fernisering:Lørdag 08.08.2025 kl. 14–16
Periode:08.08.2026 – 08.11.2026
Lokalitet:Augustiana Kunsthal
Entré:Gratis entré
Støttet af:Augustinus Fonden, Statens Kunstfond og Sønderborg Kommune

Sjov og musik i Kongevejsparken
2026-08-08 12:00 - 16:00 | Kongevejsparken, Kongevej, Sønderborg, 6400, Danmark
Kom og være med til et gratis åben arrangement for alle. 4 timers koncert med masser af fede bands og fællessang. Samt underholdning til børn. Der vil blive solgt øl, vand og pølser.
Så Tag familien, vennerne, arbejdskollegerne etc. Med til en hyggelig dag med fællesskab og folk mødes for at mødes.

Strandsafari på Fluepapiret, stranden ved Sønderborg Slot - Blå Flag aktivitet
2026-08-08 10:00 - 13:00 | Fluepapiret ved Sønderborg Slot, ved Strandvej, Sønderborg, 6400
Mød os på Fluepapiret, stranden ved Sønderborg Slot – en af de 9 Blå Flag Strande, og kom med på strandsafari. Lån udstyr og gå på opdagelse langs strandene og undersøg havets spændende dyr og planter.
Læs mere om vores mange andre spændende naturture i Naturkalenderen for 2026 på www.naturkalenderen.dk og udforsk vores mange Blå Flag aktiviteter vi tilbyder hele sommeren.

A Tribute to Leonard Bernstein: Love of My Life
2026-08-07 19:30 | Koncertsalen Alsion, Alsion 2, Sønderborg, 6400, Danmark
Nils Landgren og Sveriges Radios Symfoniorkester leverer en musikalsk kærlighedserklæring til Leonard Bernstein i årets første koncert med Schleswig-Holstein Musik Festival.
Alt, hvad Nils Landgren gør, er på en eller anden måde forbundet med kærlighed: kærlighed til musikken, til hans røde basun, til menneskene på og uden for scenen.
Under mottoet “Love of my Life” markerer koncerten genialitet, groove og følelser med gode venner og mangeårige jazzkammerater, samt et af Sveriges mest berømte orkestre, Sveriges Radios Symfoniorkester.
Fokus er på Leonard Bernsteins udødelige sange fra “West Side Story” og andre musicals. Landgrens milde basuntone og det følsomt pulserende lydbillede i hans jazzkombinationer, anført af den svenske klavervirtuos Joel Lyssarides, giver hits som “Maria” og “Cool” en frisk, fængslende lyd, der straks trækker publikum ind i festen.
Lige så fængslende er de andre arrangementer – fra Kurt Weills klassikere som “Speak Low” og Cat Stevens’ folk-rock-hit “Moonshadow” til originale kompositioner og funky, soulfulde stykker af den amerikanske jazzmusiker Joe Sample.
Let’s groove!
Nils Landgren, trombone og sang
Ida Sand, sang
Joel Lyssarides, klaver
Lars Danielsson, bas
Robert Ikiz, slagtøj
Sveriges Radios Symfoniorkester

Program
»Love of my Life« – en musikalsk kærlighedserklæring
Musik af Leonard Bernstein, Kurt Weill, Cat Stevens m.fl.

Strandsafari på Mommark Strand - Blå Flag aktivitet
2026-08-07 14:00 - 16:00 | Mommark Strand, Mommark, Sydals, 6470
Mød os på Mommark Strand – en af de 9 Blå Flag Strande, og kom med på strandsafari. Lån udstyr og gå på opdagelse langs strandene og undersøg havets spændende dyr og planter.
Læs mere om vores mange andre spændende naturture i Naturkalenderen for 2026 på www.naturkalenderen.dk og udforsk vores mange Blå Flag aktiviteter vi tilbyder hele sommeren
